Annilese Miskimmon

Annilese Miskimmon (født 8. mars 1974 i Belfast) er en irsk-britisk regissør og operasjef. Hun tiltrådte som sjef ved Den Norske Opera & Ballett 1. august 2017.

Liv og virke 
Annilese Miskimmon vokste opp i Bangor. Hun studerte litteraturvitenskap ved Christs College i Cambridge, og kunstadministrasjon ved universitetet i London. Hun arbeidet deretter som frilans som teatersjef og regissør. Fra 2002 til 2005 arbeidet hun ved Glyndebourne-festivalen. I perioden 2004 til 2014 arbeidet hun ved Opera Theatre Company i Dublin.

Miskimmon ble 2012 intendant ved Den Jyske Opera i Aarhus, der hun etterfulgte Giordano Bellincampi. Miskimmon etterfulgte Per Boye Hansen som operasjef i Oslo. I oktober 2019 ble det kjent at hun hadde sagt opp ved operaen i Oslo for å begynne ved English National Opera i London i 2020.

Referanser

Eksterne lenker 
 

Britiske regissører
Irske regissører
Personer tilknyttet Den Norske Opera & Ballett
Personer fra Belfast